
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr. 104/2005 pentru completarea Ordonanţei Guvernului nr. 34/1996 pentru ratificarea unor acorduri de împrumut şi de garanţie externe şi a unor amendamente la un acord de împrumut extern, cu care comisia noastră a fost sesizată în fond cu adresa Biroului Permanent nr.  PL.X. 305 din          25 iulie 2005.
	PREŞEDINTE,

Mihai Nicolae Tănăsescu

RAPORT

asupra proiectului de Lege pentru aprobarea Ordonanţei 

de urgenţă a Guvernului nr. 104/2005 pentru completarea 

Ordonanţei Guvernului nr. 34/1996 pentru ratificarea unor 

acorduri de împrumut şi de garanţie externe şi a unor 

amendamente la un acord de împrumut extern
Cu adresa nr. PL.X. 305 din 25 iulie 2005, Biroul Permanent conform art.89 şi 108 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege pentru aprobarea Ordonanţei de urgenţă a Guvernului nr. 104/2005 pentru completarea Ordonanţei Guvernului nr. 34/1996 pentru ratificarea unor acorduri de împrumut şi de garanţie externe şi a unor amendamente la un acord de împrumut extern.
La întocmirea raportului s-au avut în vedere avizul Consiliului Legislativ.

Prezentul proiect de Lege are ca obiect de reglementare aprobarea Ordonanţei de urgenţă a Guvernului nr. 104/2005 pentru completarea Ordonanţei Guvernului nr. 34/1996 privind ratificarea unor acorduri de împrumut şi de garanţie externa în legătură cu împrumutul acordat de Banca Europeană pentru Reconstrucţie şi Dezvoltare pentru finanţarea Proiectului pentru alimentarea cu apă şi protecţia mediului în Valea Jiului.

Proiectul de lege vizează asigurarea resurselor necesare achitării ratelor scadente, care vor fi asigurate de la bugetul de stat pentru alocarea anuală de sume defalcate din unele venituri ale bugetului de stat, cu această destinaţie, bugetului propriu al judeţului Hunedoara.
Sumele necesare rambursării ratei de capital scadentă în luna septembrie 2005 se vor asigura din Fondul de rezervă bugetara la dispoziţia Guvernului.

De asemenea, proiectul vizează stabilirea unui nou grafic de eşalonare a ratelor scadente.

Proiectul de Lege face parte din categoria legilor ordinare, potrivit art. 76 din Constituţia României, republicată.
La lucrările comisiei au participat  24  deputaţi, din totalul de 25 membri ai comisiei.

Raportul comisiei a fost adoptat cu unanimitate de voturi. 
Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Senatului .
In urma dezbaterii proiectului de Lege pentru aprobarea Ordonanţei de urgenţă a Guvernului nr. 104/2005 pentru completarea Ordonanţei Guvernului nr. 34/1996 pentru ratificarea unor acorduri de împrumut şi de garanţie externe şi a unor amendamente la un acord de împrumut extern, în şedinţa din data de 26.07.2005, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma prezentată de Guvern. 
	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


          Consilieri parlamentari,
           Onete Alexandru

           Bărdiţă Mariana

